**Z A P I S N I K**

sa 22. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 24.04.2024. godine s početkom u 8,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Zlatko Potočki
4. Antun Lukić,
5. Dejan Ljikar,
6. Robert Mesaroš,
7. Branislav Mišljenović,
8. Tomislav Panenić,
9. Mijo Horvatović

**Odsutni članovi Općinskog vijeća:**

1. Mihael Sabadoš

**Osim članova Općinskog vijeća, sjednici su nazočni:**

1. Slavko Ždinjak, zamjenik općinskog načelnika iz reda pripadnika rusinske nacionalne manjine
2. Kata Cvitković - pročelnica JUO

Predsjednik Općinskog vijeća (dalje u tekstu: Predsjednik) pozdravlja nazočne, ispričava općinskog načelnika Milana Grubača koji danas ne može nazočiti sjednici budući da je otišao na potpisivanje ugovora u Zagreb, utvrđuje da postoji kvorum za održavanje sjednice (nazočno 9 vijećnika od 10 vijećnika) i da se mogu donositi pravovaljane odluke.

Predsjednik daje dnevni reda na glasanje, te utvrđuje da je sa 9 glasova „ZA“, odnosno jednoglasno usvojen predloženi dnevni red.

**DNEVNI RED:**

1. Prijedlog Odluke o davanju suglasnosti za provedbu ulaganja „Rekonstrukcija nerazvrstane prometnice“.

Prije prelaska na dnevni red Predsjednik je otvorio raspravu o zapisniku sa 21. sjednice Općinskog vijeća Općine Tompojevci, održane dana 18. 03. 2024. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 9 glasova „ZA“ usvojilo Zapisnik.

**Točka 1.**

Prijedlog Odluke o davanju suglasnosti za provedbu ulaganja

„Rekonstrukcija nerazvrstane prometnice“.

Predsjednik je upoznao nazočne sa prijedlogom Odluke, te naglasio da se radi o cesti u Bokšiću, odnosno Radićeva ulica i cesta prema Ilači (do administrativne granice s Općinom Tovarnik), a drugi dio ceste do Ilače će raditi Općina Tovarnik. Cesta je ukupne dužine 2.000 m, koju Općina Tompojevci namjerava prijaviti na Natječaj, a za to joj je potrebna suglasnost Općinskog vijeća.

Predsjednik otvara raspravu.

*Tomislav Panenić* - svi se slažemo da treba graditi ovu cestu zajedno s Općinom Tovarnik, ali koje je je rješenje ove županijske ceste od Čakovaca do Bokšića, na koju se svi žale (mišljenja je da ŽUC treba tu dionicu staviti u svoj godišnji plan i biti investitor).

*Kata Cvitković* odgovara da se u dogovoru sa Županijskom uprava za ceste VSŽ, paralelno s ovim projektom, radi i projektna dokumentacija za tu cestu, a tko će biti investitor o tome će se još razgovarati (više o svemu može reći općinski načelnik na sljedećoj sjednici).

Predsjednik zatvara raspravu i daje Prijedlog Odluke o davanju suglasnosti za provedbu ulaganja „Rekonstrukcija nerazvrstane prometnice“ na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**PITANJA I PRIJEDLOZI:**

Na kraju sjednice vođena je rasprava oko ljepljenja plakata po autobusnim stajalištima i postupanju komunalnog redara u takvim slučajevima koju je svojim pitanjem pokrenuo Tomislav Panenić.

Isto tako raspravljalo se i o odlaganju komunalnog otpada na zelenim otocima a raspravu je pokrenuo Mijo Horvatović ukazujući na neodgovorno ponašanje mještana Čakovca koji bacaju komunalni otpada u kontejnere koji nisu predviđene za tu vrstu otpada, pa se stoga širi užasan smrad i skupljaju muhe.

Tomislav Panenić postavlja pitanje da li sve naseljene kuće u našim mjestima imaju odvoz otpada? Pročelnica je odgovorila da Općina ima evidenciju o dodjeli kanti za miješani otpad i da je Općina od koncesionara tražila popis kućanstva koji su uključeni u organizirani odvoz komunalnog otpada, ali su nam odgovorili da popis ne mogu dati zbog zaštite osobnih podataka korisnika.

Sjednica završila u 8,19 sati.

KLASA: 021-05/21-01/15

URBROJ: 2196-26-02-24-42

ZAPISNIK VODILA PREDSJEDNIK OPĆINSKOG VIJEĆA

Kata Cvitković Ivan Štefanac